Alboraia entrega un obsequi als veïns i veïnes guanyadores del concurs de decoració nadalenca
07 de Gener de 2022

L'Ajuntament d'Alboraia ha entregat un xicotet obsequi als veïns i veïnes que han participat en el concurs 'Omplim Alboraia de Nadal'. Es tracta d'una iniciativa que va posar en marxa el Consistori a la fi de l'any passat amb la finalitat de promoure l'esperit d'aquestes festes entre la població.

Així, Inmaculada Francés Forment ha destacat en la secció "Millor decoració de l'arbre de Nadal"; Sandra Milena Millán Molina, en el "Millor balcó il·luminat"; i Julia Llácer Matallín, en la "Millor postal". A més, s'ha premiat també a la família Albertini – Bianchi a manera d'accèssit, a causa de l'originalitat de la seua proposta per al concurs.

L'alcalde d'Alboraia, Miguel Chavarría, ha entregat els obsequis a cada premiat amb motiu del Dia de Reis. L'acte s'ha efectuat en la Ciutat de l'Esport, on els Reis Mags han estat tot el dia rebent als xiquets i les xiquetes del municipi en substitució de la cavalcada amb la finalitat de garantir la seguretat de la ciutadania. El primer edil ha agraït a les persones participants la seua col·laboració i ha destacat "la importància de no perdre la il·lusió i l'optimisme, malgrat la situació actual en la qual hem d'actuar de manera segura".